เก็บตกการเงิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

ระวังโดนตุ๋นหลอกโอนเงินผ่านเอทีเอ็ม
ธนาคารแห่งประเทศไทย (ธปท.) แจ้งว่า ช่วงวันที่ 1718 มี.ค.ที่ผ่านมาได้รับเรื่องร้องเรียนจากประชาชนวันละ 50 ราย ผ่านศูนย์ประสานงานแก้ไขปัญหาการปล่อยสินเชื่อว่า มีแก๊งมิจฉาชีพโทรศัพท์หลอกลวงว่าเป็นหนี้บัตรเครดิตธนาคารพาณิชย์แห่งใดแห่งหนึ่ง และหลอกถามข้อมูลส่วนตัวเพื่อให้ประชาชนไปทำรายการที่ตู้เอทีเอ็ม และโอนเงินเข้าบัญชีให้กับแก๊งมิจฉาชีพ จึงขอเตือนประชาชนให้ระมัดระวังและอย่าหลงเชื่อตกเป็นเหยื่อของกลุ่มมิจฉาชีพ ถ้าไม่แน่ใจขอให้ตรวจสอบกับธนาคารพาณิชย์ที่เป็นลูกค้าหรือสอบถามที่ศูนย์ประสานงานแก้ไขปัญหาการปล่อยสินเชื่อ 022835900 ในวันทำการตั้งแต่เวลา 08.3016.30 น.
ขอให้ประชาชนระมัดระวังหากได้รับโทรศัพท์ตั้งสติให้ดีและอย่าให้ข้อมูลส่วนตัวเป็นอันขาด หรือไปทำรายการที่ตู้เอทีเอ็ม ถ้าสงสัยให้สอบถามคอลเซ็นเตอร์ของธนาคารพาณิชย์ที่ถูกอ้างชื่อสาขาใดก็ได้ เพื่อตรวจสอบข้อเท็จจริงก่อนและควรสอบถามเบอร์โทรศัพท์ของผู้ขอข้อมูล เพื่อเจ้าหน้าที่ตำรวจจะได้สืบสวนจับกุมดำเนินคดีต่อไป
นอกจากนี้ ธปท. ขอความร่วมมือธนาคารพาณิชย์แจ้งเตือนลูกค้าระวังกลุ่มมิจฉาชีพหลอกประชาชนให้โอนเงินผ่านตู้เอทีเอ็มและติดป้ายประกาศ เพื่อแจ้งข้อมูลให้ประชาชนได้รับทราบข้อมูลอย่างทั่วถึง